open-index/open-wikipedia-markdown huggingface dataset:
Theodor-Heuss-Platz

**Theodor-Heuss-Platz** er en stor plass i Berlin oppkalt etter Theodor Heuss, Tysklands første forbundspresident. Plassen ligger i ortsteilen Westend i Berlins bydel Charlottenburg-Wilmersdorf. Gatene Heerstraße, Reichsstraße, Kaiserdamm, Linden-, Ahorn-, Pommern- og Masurenallee møtes ved Theodor-Heuss-Platz. Under plassen ligger Theodor-Heuss-Platz undergrunnsstasjon.

## Historie

Plassen ble oppført mellom 1904 og 1908 som prydplass, og het opprinnelig **Reichskanzlerplatz**. I begynnelsen var området ved plassen ubebygget; i tillegg til metrostasjonen lå det bare villaen *Tanneck*, bygget i eventyrslottstil, ved plassen. Under første verdenskrig ble villaen et pikepensjonat.

I 1933 ble plassen omdøpt **Adolf-Hitler-Platz**. I forbindelse med planlegningen av *[[Welthauptstadt Germania]]*, skulle plassen spille en viktig rolle som vestende i øst-vest-aksen. Det ble planlagt en rekke monumentalbygg, bl.a. et Mussolinimonument. Samtidig skulle plassen omdøpes til **Mussoliniplatz**. Ettersom *Welthauptstadt Germania* ikke ble realisert ble disse planene imidlertid aldri satt ut i livet. I 1947 fikk plassen sitt opprinnelige navn, Reichskanzlerplatz, tilbake.

Seks dager etter tidligere president Theodor Heuss' død, ble plassen 18. desember 1963 omdøpt til Theodor-Heuss-Platz.

## Bygninger, minnesmerker og kunstverk
Over Kaiserdamm, Bismarckstraße og Straße des 17. Juni er Theodor-Heuss-Platz i direkte linje knyttet til Ernst-Reuter-Platz, Siegessäule, Brandenburger Tor og Unter den Linden. Aksen fortsetter i vestlig retning rettlinjet over Heerstraße.

Markante bygninger inkluderer det såkalte Deutschland- und Amerikahaus, bygget 1928&ndash;1930 av arkitekten Heinrich Straumer i den modernistiske stilen *[[Neue Sachlichkeit]]*.

I nærheten av plassen ligger også Haus des Rundfunks, sete for Rundfunk Berlin-Brandenburg (rbb), kringkastingen i Berlin-Brandenburg. Her fant også den første internasjonale kringkastingsutstillingen sted.

På Theodor-Heuss-Platz brenner siden 1955 den evige flammen til minne for ofrene for flukt og fordrivelse (*Mahnmal gegen Flucht und Vertreibung*). Fra 1995 har kunstneren Hella Santarossas skulptur «Blauer Obelisk» også stått på Theodor-Heuss-Platz.

## Eksterne lenker
* 
* Bezirkslexikon: Theodor-Heuss-Platz 
* Bezirkslexikon: Deutschland- und Amerikahaus  
* Beschlussempfehlung des Kulturausschusses zum Denkmal für die Opfer von Flucht und Vertreibung
Deon Burton

**Deon John Burton** (født 25. oktober 1976 i Reading (Berkshire), England) er en engelsk/jamaicansk fotballspiller som har spilt for ti engelske fotballklubber. Han spiller nå for Charlton Athletic. 

Burton er født og oppvokst i England, men siden han har foreldre fra Jamaica har han valgt å representere dette landet i landslagsfotball. 

## Karriere som spiller

## Referanser


## Kilder
* Mortimer, Gerald (2004): *The Who´s Who of DERBY COUNTY*.  Breedon Books Publishing, Derby. ISBN 1-85983-409-4

## Eksterne lenker
*
Sierra Leones flagg

**[[Sierra Leone]]s flagg** ble offisielt tatt i bruk 27. april 1961. Flagget er en trikolor i fargene grønt, hvitt og blått. Det grønne står for jordbruk, fjell og landets naturressurser. Det blå symboliserer håpet om at den naturlige havnen i Freetown vil bidra til fred i verden. Det hvite symboliserer enhet og rettferdighet.

Fargene i flagget er de samme som går igjen i Sierra Leones riksvåpen.

## Andre flagg

Fil:Naval Ensign of Sierra Leone.svg|Orlogsflagg
Fil:Flag of the President of Sierra Leone.svg| Presidentflagg
Fil:Standard of Ambassadors of Sierra Leone.svg|Ambassadørflagg
Neue Sachlichkeit

**Den nye sakligheten** eller **ny saklighet**, på tysk ***Neue Sachlichkeit***, er betegnelsen på en modernistisk stilretning innen maleri, litteratur, fotografi, filmkunst, arkitektur og musikk som var særlig fremherskende i Tyskland på 1920-tallet. Neue Sachlihkeit opphørte etter 1933 da den tyske Weimarrepublikken ble etterfulgt av nazistene.

Begrepet *Neue Sachlichkeit* ble skapt av den tyske kunstkritikeren Gustav Friedrich Hartlaub i 1923 for å beskrive bildestilen hos Max Beckmann, Otto Dix og George Grosz. Deres formuttrykk ble sett på som en reaksjon mot den tradisjonelle ekspresjonismen og delvis impresjonismen. Blant de norske malere som i 1920-årene var opptatt av retningen, kan nevnes Leon Aurdal, Otto Sverdrup, Henrik Finne, Rolf Rude og Ridley Borchgrevink. Neue Sachlichkeit ville blant annet knytte malerkunsten til virkeligheten ved en skarp observasjon av gjenstandene, en tydelig tegnemåte og streng komposisjon. Neue Sachlichkeit krevde også politisk engasjement, og motivene var ofte karikerte og satiriske. I andre kunstarter, for eksempel innen dramatikken, ble det tatt i bruk dokumentarmateriale. 

Retningen ble ansett som *[[Entartete Kunst]]* av de tyske nazistene.
## Se også
*Pittura metafisica
*Verisme

## Litteratur
* Emilio Bertonati, "Neue Sachlichkeit in Deutschland", Herrsching, 1988, ISBN 3-88199-447-5
* Helmut Lethen, "Verhaltenslehren der Kälte. Lebensversuche zwischen den Kriegen", Frankfurt/M., 1994, ISBN 3-518-11884-6
* "Die (k)alte Sachlichkeit. Herkunft und Wirkungen eines Konzepts", Hgg. Moritz Baßler u. Ewout van der Knaap, Würzburg, 2004, ISBN 3-8260-2812-0
## Referanser
NOTAM

**NOTAM** (**''NO**tice **T**o **A**ir**M**en'') &ndash; Informasjon til flygende personell, om viktige forhold vedrørende flygning. NOTAM meldinger skal sendes ut i strukturert form og skal inneholde informasjon om opprettelse, tilstand eller endring av navigasjonshjelpemiddel, tjeneste, forskrift eller fareforhold som det er viktig i tide å få kjennskap til for flygende personell. Eksempler kan være arbeid på en flyplass, eller stengning av luftrom. På flyplasser er det vakthavende flygeleder som er ansvarlig for at NOTAM om viktige forhold er sendt ut, eller fortsatt er gyldige.

## Utsendelse
Hver enkelt enhet av lufttrafikktjenesten sender ut sin serie med NOTAM, innenfor sitt ansvarsområde. Forsvaret eller liknende kan få utsendt NOTAM ved henvendelse til en operativ enhet av lufttrafikktjenesten. For alle norske lufthavner er det AIS-kontoret ved Gardermoen som er utsendende enhet. I Norge vil NOTAM være tilgjengelig til andre enheter via NAIS.

## Resten av verden
NOTAM-utsendelse i resten av verden er bygget opp i samsvar med ICAOs retningslinjer på lignende måte som i Norge. Det finnes imidlertid enkelte forskjeller, og noen land kan ha delegert oppgaver til andre land der dette er nødvendig. Ved å bruke en NAIS-terminal i Norge, kan man gå inn og finne et NOTAM fra en flyplass i utlandet.

## Eksempel på NOTAM
### Eksempel 1
*GG ENZZXXBX
*202240 ENGMYNYX
*(KR0091/06 NOTAMR KR0077/06
*Q) ENOR/QMRXX/IV/NBO/A/000/99906943N02953E005
*A) ENKR
*B) 0609201140  C) 0609291300EST
*E) REF AIP SUP 15/06. SMALL CUTS IN THE RWY SURFACE WILL OCCUR IN 
*CONNECTION WITH INSTL OF POWER CABLES FOR CL, LANDING ZONE AND
*GO-AROUND LIGHTS, DIMENSION 1,5CM WICTH 5CM DEPTH)

### Eksempel 2
*GG ENZZXXSX
*202240 ENGMYNYX
*(GM0147/06 NOTAMN
*Q) ENOR/QMRLC/IV/NBO/A/000/999/6012N01105E005
*A) ENGM
*B) 0609212130  C) 0609220400
*E) RWY 19R/01L CLSD DUE WIP)

### Tolkning av eksempel 2
* GG – prioritetskode.
* Alle ENXXX koder er adresser, kan sammenlignes med e-postadresser. Disse brukes på NAIS.
* GM0147/06 NOTAMN – Gardermoen NOTAM nr. 147 i 2006. Nytt NOTAM
* Q) – Ansvarsområde/kode som forteller hva det gjelder/høyder/koordinater.
* A) – Enhet, i dette tilfellet Gardermoen
* B) – Tidspunkt fra – til
* E) – klartekst om NOTAMet. I dette tilfellet er den ene rullebanen stengt, pga. arbeid.
Etiopias flagg

**Etiopias flagg** ble tatt i bruk i Etiopia i sin nåværende form 6. februar 1996. 

Fargene for afrikansk enhet – rødt, grønt og gult – stammer fra, og brukes fortsatt i det etiopiske flagget. Disse fargene ble første gang brukt på et kvadratisk nasjonalflagg i 1897, men fargene symboliserte det etiopiske keiserhuset, *det salomonske dynasti* i mange hundre år før den tid. Den nåværende rekkefølgen på de vannrette stripene ble fastlagt i 1941.

Etiopias riksvåpen, vedtatt i 1996, er symbolet i midten av flagget. Det skal både være en link til den gamle etiopiske sivilisasjonen, som hadde pentagrammet som viktig symbol, samtidig som strålene symboliserer Etiopias forskjellige folkegrupper.

## Tidligere flagg
Flagget under Det salomonske dynasti fam til 1974, og har Løven av Judas stamme stående på tre av fire labber. Løven er kronet og holder med en labb en korsstav med vimpel. I hvert hjørne er det en Davidsstjerne.

Ulike motiv ble brukt av Derg og under folkerepublikken 1987-91. I Derg-tiden ble det eksperimentert med ulike emblem i flagget, og flagget ble også brukt uten emblem.

Keiserrikets flagg brukes fortsatt innen rastafaribevegelsen og av andre tilhengere av kongehuset. 

Fil:Flag of Ethiopia (1897-1914).svg|Menelik IIs flagg (1897-1914)
Fil:Flag of Ethiopia (1897).svg|Det keiserlige flagg fram til 1974.
Fil:Ethiopian imperial standard of Haile Selassie I (reverse).svg|Baksiden av det keiserlige flagg, med Sankt Georg som motiv
Fil:Flag of Ethiopia (1975–1987) (02).svg|Dergs flagg 1975-87
Fil:Flag of Ethiopia (1987-1991).svg|Folkerepublikkens flagg 1987-91.


## Eksterne lenker
* http://www.flag-encyclopedia.com
Ungarns flagg

**[[Ungarn]]s flagg** er en horisontal trikolor med fargene rødt, hvitt og grønt.

Den horisontale trikoloren ble introdusert før og under revolusjonen i 1848 som symbol på et fritt Ungarn. I tillegg til fargenes tradisjonelle betydning, symboliserer rødt styrke, hvitt står for trofasthet, og grønt symboliserer håpet.

I Stalin-tiden (1948&ndash;1956) hadde flagget et våpenskjold med en rød stjerne i midten. Dette ble klippet ut under revolusjonen i 1956, og dermed er en trikolor med et hull i midten blitt et symbol på oppstanden.


Fil:Flag of Hungary (1867-1918).svg|Kongeriket Ungarns flagg, 1867–1918.
Fil:Flag_of_Austria-Hungary_1869-1918.svg|Østerrike-Ungarns handelsflagg, 1869–1918.
Fil:Flag of Hungary (1918-1919).svg|Ungarns flagg 1918–1919.
Fil:Flag of Hungary (1919).svg|Sovjetrepublikken Ungarns flagg, 1919.
Fil:Flag of Hungary (1915-1918, 1919-1946).svg|Ungarns flagg, 1919–1946 (og ungarns uoffisielle flagg i dag), størrelsesforhold 2:3. Det blir fremdeles heist ved generalkonsulatet til den ungarske republikken i Cluj-Napoca.
Fil:Flag of Hungary (1946-1949, 1956-1957).svg|Ungarns flagg 1946–1949 og 1956–1957.
Fil:Flag of Hungary (1949-1956).svg|Ungarns flagg 1949–1956, størrelsesforhold 2:3.
Fil:Flag of the Hungarian Revolution (1956).svg|Symbolflagget under Den ungarske revolusjon, 1956.
Fil:Government Ensign of Hungary (1957-1990).svg|Ungarns flagg, 1957–1989 (uoffisielt).
Fil:Civil Ensign of Hungary.svg|Ungarns offisielle nasjonalflagg siden 1957.
Fil:Flag of Hungary.svg|Alternativt nasjonalflagg.
Storgata (Gjøvik)

:::*Se [[Storgata|pekerside]] for flere forekomster av Storgata.*

**Storgata** er den historiske hovedgata i Gjøvik. Den strekker seg fra Jernbanetorvet i øst og løper gjennom bysentrum fra øst til vest før den skifter navn til Raufossveien ved bydelen Brusvea. Gata ble anlagt i 1855, som første etappe av den nye hovedvegen til Odnes. Alt i 1860 hadde de to handelsmennene Falk og Skattum etablert seg her (i henholdsvis Storgata 3 og 23). I disse to gårdene skulle gjennom fire generasjoner Gjøviks ledende handelshus ha tilhold. Plassen ved Falks gård, Falkehjørnet, ble regna som Gjøviks absolutte sentrum i flere tiår. Her kryssa Storgata Trondheimsveien. I Storgata 17 etablerte Edvard Olsen Bodding byens første bokhandel. Hans familie ble en kulturinstitusjon i byen, og huset også Johanne Hagen (mor til suttung-bevegelsens stifter, Ingeborg Refling Hagen, Maihaugens opphavsmann, Anders Sandvig - blant annet i hans sykdomsperiode, og Bodding-familien hadde tallrike besøk av den kjente misjonæren Lars Olsen Skrefsrud). Storgata 17 er barndomshjemmet til misjonæren, lingvisten, etnologen og botanikeren Paul Olaf Bodding. De øvrige tomtene i Storgata ble bebygd i tiåra fram til 1900, i hovedsak med enkle trehus.  

Øverst i Storgata, ovafor det egentlige sentrum i Gjøvik, ble bydelen Briskebyen bygd opp i åra før 1865. De fleste husa i Briskebyen ble revet mellom 1960 og 1970. I denne perioden starta også ei sanering av den nedre delen av Storgata. Mange av de gjenværende gårdene, bl.a. Skattumgården, strøk med i branner. På rivings- og branntomtene kom det opp moderne forretningsgårder. 

Fra 1986 fikk sentrum i Gjøvik, inkludert Storgata, konkurranse fra det nye kjøpesenteret CC Mart'n. Senteret gjorde Storgata rangen stridig som byens sentrum. I 1993 ble midtre del av Storgata gågate, noe som var et svar på utfordringa fra CC Mart'n. At det kunne bli gågate her, ble muliggjort gjennom utbygginga av ny riksvei 4 mot Raufoss og Oslo. Gjennomgangstrafikken ble nå borte fra Storgata.   

## Se også

*[Artikkel om gata på lokalhistoriewiki](http://www.lokalhistoriewiki.no/index.php/Storgata_(Gj%C3%B8vik))
* Liste over Gjøviks gater
Gamletorvet (Gjøvik)

**Gamletorvet** ligger mellom Øvre Torvgate, Nedre Torvgate og Sommerfeldts gate, like nord for Gjøviks gamle sentrum – og øst for de moderne sentrumsområdene ved Fahlstrøms plass og CC Mart'n. For få tiår siden var det fortsatt torghandel på Gamletorvet, denne er senere flyttet til Nytorvet nedenfor Gjøvik kirke. Gamletorvet er nå parkeringsplass. Ved den gamle torvplassen ligger flere forretnings- og spiseforretninger, blant andre Cafe Kampen: Blå Kors' kafe for personer med rusmiddelavhengighet i Gjøvik by, Gjøvik Konditori, Gamletorget Spiseri og Pappas Pizza.

Ved Øvre Torvgate står et rundt, teglmurt arbeidermonument, utført av kunstneren Nils Olav Bøe med motiver fra håndverk, industri og byens historie, gitt av LO til byens 150-årsjubileum i 2011.

## Se også
* Liste over Gjøviks gater

## Eksterne lenker
* Bilde av torghandel en gang mellom 1955 og 1965. digitaltmuseum.no
Barfuss

***Barfuss*** (på norsk: «barfot») er en tysk romantisk komedie fra 2005. Filmen er skapt av Til Schweiger, som både spiller hovedrollen.

Filmen ble tildelt den tyske medieprisen «Bambi» som beste film.

## Handling
Nick (Til Schweiger), en enkel mann som regelmessig mister jobben, arbeider for et kort tidsrom på en psykiatrisk klinikk. Der forhindrer han pasienten Leila (Johanna Wokalek) i å begå selvmord. Leila begynner å følge etter ham og vil bli hos ham. I begynnelsen er han ikke klar for dette, og klarer å komme seg unna henne.

Hos begge spiller familiebakgrunnen en stor rolle. Nick har et stort problem med sin innflytelsesrike og velstående stefar og sin bror. Leila levde 19 år under morens tyranni, og havnet etter morens død på klinikken. Derfor er Leila svært naiv, og selv om hun har en voksen kvinnes kropp har hun et barns sinn. Hun hater også kroppslig kontakt med fremmede.

Nick blir minnet av sin mor om at han er invitert til brorens bryllup med Nicks tidligere kjæreste. Under den tre dager lange reisen fra München til Hamburg, med noen problemer og situasjonskomikk knyttet til Leilas virkelighetsforståelse, begynner et usedvanlig kjærlighetsforhold. Under bryllupet eskalerer forholdet mellom Nick og stefaren. Nick forsøker deretter å få Leila med seg til den psykiatriske klinikken for å bli kvitt henne, men merker etterhvert at han elsker henne.

Etter at Nick blir arrestert på grunn av angivelig bortføring og Leila igjen havner på klinikken, forsøker begge å få se hverandre igjen. I begynnelsen er domstoler og leger imot, men begge overvinner hindrene og blir gjenforent.

## Medvirkende
* Til Schweiger (Nick Keller)
* Johanna Wokalek (Leila)
* Nadja Tiller (Frau Keller)
* Steffen Wink (Viktor Keller)
* Michael Mendl (Heinrich Keller)
* Alexandra Neldel (Janine)
* Imogen Kogge (Dr. Blöchinger)

## Referanser


## Eksterne lenker
*
Johanna Wokalek

**Johanna Wokalek** (født 3. mars 1975 i Freiburg im Breisgau) er en tysk skuespiller.

Etter gymnasiet ble hun tatt opp ved Max-Reinhardt-Seminar i Wien på første forsøk. Under studiet spilte hun i filmen *[[Aimée und Jaguar]]* sammen med Maria Schrader og Juliane Köhler.

I 1996 debuterte hun ved Wiener Festwochen i stykket *Alma*, som i 1999 ble filmet med henne i samme rolle. Etter studiet fulgte et treårig engasjement ved teateret i Bonn. Her spilte hun bl.a. tittelrollen i Rose Bernd av Gerhart Hauptmann under regissøren Valentin Heker. Siden har hun vært engasjert ved Burgtheater i Wien.

## Utmerkelser
* Alfred-Kerr-Darstellerpreis 1999
* Förderpreis des Landes Nordrhein-Westfalen für junge Künstlerinnen und Künstler 1999
* Nachwuchsschauspielerin des Jahres 1999 der Theaterzeitschrift Theater heute
* Nestroy-Theaterpreis 2002: Bester Nachwuchs
* Förderpreis Deutscher Film Schauspiel 2002
* Bayerischer Filmpreis 2003
* Europäischer Shooting Star 2006 aus Deutschland der European Film Promotion (EFP) im Rahmen der Berlinale
* Adolf-Grimme-Preis 2006

## Filmografi
* 2008: *[[Nordwand]]*
* 2005: "Barfuss",, regi: Til Schweiger
* "Die Kirschenkönigin", 2003, regi: Rainer Kaufmann
* "Hierankl", 2002, *Lene*, regi: Hans Steinbichler, med Barbara Sukowa, Josef Bierbichler, Peter Simonischek og Alexander Beyer
* "Die Reise", 2001, TV-film
* "Der Laden", 1998, TV-serie
* "Alma a Show Biz ans Ende", 1998, TV-film, regi: Paulus Manker
* "Aimée und Jaguar", 1997, regi: Max Färberböck, med Maria Schrader, Juliane Köhler, Heike Makatsch

## Teater (utvalg)
* "Alma A Show Biz ans Ende", Wiener Festwochen, regi: Paulus Manker, 1996
* "Die Familie Schroffenstein", Schauspiel Bonn, regi: Dietrich Hilsdorf, 1997
* "Dreigroschenoper", Burgtheater Wien, *Polly*, regi: Paulus Manker, 1997
* "Rose Bernd" av Gerhart Hauptmann, Schauspielhaus Bonn, *Rose Bernd*, 1999
* "Hamlet", Salzburger Festspiele/Stuttgarter Schauspielhaus, regi: Martin Kušej, 2000
* "Die Möwe", Burgtheater Wien, regi: Luc Bondy, 2000
* "Das Maß der Dinge", Salzburger Festspiele, regi: Igor Bauersima, 2002
* "Emilia Galotti", *Emilia Galotti*, regi Andrea Breth, 2003
* "Die Katze auf dem heißen Blechdach", regi: Andrea Breth, Burgtheater, 2004

## Referanser


## Eksterne lenker
* 
*
SNOWTAM

**SNOWTAM** er en rapport, til flygende personell, om snø og isforhold på en rullebane. SNOWTAM produseres av en autorisert brøyteleder på hver enkelt lufthavn. Hver flyplass har sin egen SNOWTAM-serie. Denne nulles ut ved begynnelsen av hver vintersesong. 

## Utsendelse
Etter sesongens første utsendelse, skal SNOWTAM sendes ut hver eneste dag, inntil vintersesongen erfaringsmessig er over. SNOWTAM sendes ut, og mottas via NAIS terminaler på de forskjellige enhetene. SNOWTAM skal sendes ut hver eneste morgen, og har en maksimal gyldighetstid på 24 timer, og en ny utsendt rapport, vil automatisk annullere den gamle. SNOWTAM skal sendes ut, selv om det er «sommerforhold».

### Forhold som krever utsendelse av nytt SNOWTAM
#En endring av friksjonskoeffisienten på 0,05 eller mer
#Endring i tykkelsen (dybden) på det snø- eller islaget som er på rullebanen, om endringen er større enn: 20mm for tørr snø, 10mm for våt snø eller 3mm for snøslaps.
#En endring på 10% eller mer av tilgjengelig lengde eller bredde på rullebanen.
#Enhver endring av type belegg på rullebanen.
#Enhver endring i høyden på brøytekanter.
#Enhver endring som påvirker rullebanebelysningens synlighet.
#Ethvert annet forhold, som utfra erfaring eller lokale omstendigheter anses vesentlig.

## Eksempel på SNOWTAM
>>> FIR: ENOR (NORWAY FIR) >> ENBR (BERGEN/FLESLAND) <<< 

SWEN0478 ENBR 03071904
(SNOWTAM 0478 A) ENBR
B) 03071904 C) 17
F) 1/1/1 H) 5/5/5
N) G/2 F/2 W/2 Y/2 D/2 H/2 C/2 TF/89 B/5
R) DEICE PLATFORM/2 APRON S/2 TERMINAL APRON S/2
TERMINAL APRON W/2 APRON N/2 TERMINAL APRON N/2
HELI APRON S/2 HELI APRON N/5 TECHINCAL APRON/89
PLATFORM 6/89
T) F/100/100/100/PCT.
NO REMAINING SAND.
NO DEICING.
NO ANTIICING.
NO MARKING ON SNOW.

### Tolkning
*GG – Prioritetskode, etterfulgt av adresser i NAIS
*Årstall/tidspunkt/utsender
*Serienummer/Enhet det gjelder for/6.mars klokken 0400UTC
*C) Gjeldende rullebane F) Type belegg(her is). G) Dybde i millimeter H) Bremseeffekt
*N)Taksebaners overflate(her kompakt snø på is)
*R)Oppstillingsplatformers overflate(her kompakt snø på is)
*T)Øvrige merknader
Georg II av Hellas

**Georg II av Hellas** (gresk: **Γεώργιος Βασιλεύς των Ελλήνων**, født  i Tatoi nær Aten, død 1. april 1947) var konge av Hellas fra 1922 til 1924 og på nytt fra 1935 til 1947. Han var eldste sønn av Konstantin I av Hellas og Sofia av Preussen, og hadde fem yngre søsken.

Han giftet seg 27. februar 1921 i București med prinsesse Elisabeth av Romania (født 12. oktober 1894, død 14. november 1956), datter til Ferdinand I av Romania og prinsesse Marie av Edinburgh. De hadde ingen barn og ble skilt 6. juli 1935.

Sammen med sin far Konstantin&nbsp;I ble han i 1917 sendt i eksil av de allierte statene i første verdenskrig. Hans yngre bror Alexander ble deretter innsatt som konge under navnet Alexander&nbsp;I av Hellas. Georg returnerte til Hellas sammen med faren i 1920, etter at Alexander var død av et apebitt.

Georg etterfulgte sin far på tronen den 27. september 1922, da hans far abdiserte for annen gang. Den 19. desember 1923 forlot Georg&nbsp;I Hellas. Han levde deretter i eksil i Romania og senere i Storbritannia. Han ble offisielt avsatt da republikken Hellas ble proklamert den 25. mars 1924. Han ble gjeninnsatt på tronen den 3. november 1935, etter en militærkupp mot republikken. Georg&nbsp;I flyktet fra Athen sammen med regjeringen da tyskerne invaderte landet den 23. april 1941. Georg dro til Kreta, og da tyskerne angrep øya med flystyrker ble han evakuert til Egypt og senere til Storbritannia. I en folkeavstemning den 1. september 1946 ble det flertall for gjeninnføring av monarkiet, og Georg returnerte til Hellas den 28. september 1946. Året etter døde han av en plutselig hjerteattakk i det kongelige palasset i Aten. Han ble etterfulgt på tronen av sin bror Paul.

På grunn av sine mange eksiltilværelser sies det at han har sagt at «det viktigste verktøy for en konge av Hellas er en håndkoffert».

I 1942 ble han dekorert med det norske krigskorset.  

## Referanser
Aimée und Jaguar

***Aimée und Jaguar*** er en tysk dramafilm fra 1998 regissert av Max Färberböck. Den er basert på en roman av Erica Fischer.

## Handling
Filmen forteller den faktiske historien om Lilly Wusts opplevelser under nasjonalsosialismen i årene 1943 og 1944. I sentrum står en ikkejødisk kvinnes lesbiske kjærlighet til en jødinne.

Felice Schragenheim er en jødisk kvinne, som tar et falsk navn og tilhører en undergrunnsorganisasjon. Lilly Wust er en gift mor til fire barn, som er ulykkelig i sitt ekteskap med en bankansatt som er utskrevet til krigstjeneste. Felice overtar initiativet i kjærlighetsforholdet til Lilly. Lilly er fascinert av Felices og hennes venners styrke og forelsker seg i henne. Hun føler at hun heller vil skjenke sin kjærlighet til en verdensvant kvinne enn en mann. Filmen inneholder erotiske møter og kjærlighetsdikt. I et av disse møtene står et dikt i sentrum, hvor Lilly er Aimée (den elskede) og Felice er Jaguar.

Den egentlige handlingen i filmen er to scener i 1997. Filmen begynner da den 83 år gamle Lilly flytter inn på aldershjem. Lillys tidligere tjenestejente Ilse, som ble arrestert i 1945, bor allerede der. På slutten av filmen minnes Lilly og Ilse hendelsene.

## Medvirkende
* Maria Schrader: Felice Schragenheim (Jaguar)
* Juliane Köhler: Lilly Wust (Aimée)
* Johanna Wokalek: Ilse
* Elisabeth Degen: Lotte
* Heike Makatsch: Klärchen
* Detlev Buck: Günther Wust
* Inge Keller: Lilly Wust (1997)
* Kyra Mladeck: Ilse (1997)
* Sarah Camp: Frau Kappler
* Klaus Manchen: Herr Kappler
* Margit Bendokat: Frau Jäger
* Jochen Stern: Werner Lause
* Peter Weck: Chefredakteur Keller
* Lia Dultzkaya: Hulda
* Dani Levy: Fritz Borchert
* Rüdiger Hacker: Ernst Biermösel

## Utmerkelser
* Sølvbjørnen 1999 (beste skuespillerinne for Juliane Köhler og Schrader ved Berlinalen)
* Golden Globe-nominering 2000 som "beste fremmedspråklige film" 
* Bayerischer Filmpreis 1999
* Deutscher Filmpreis 1999

## Litteratur
* Erica Fischer: *Aimée & Jaguar. Eine Liebesgeschichte, Berlin 1943.* Köln 1994: Kiepenheuer und Witsch.
* Erica Fischer: *Das kurze Leben der Jüdin Felice Schragenheim. „Jaguar“, Berlin 1922 – Bergen-Belsen 1945. Mit Fotos von Christel Becker-Rau.* München 2002: dtv.

## Referanser


## Eksterne lenker
*
Vidofnir

**Vidofnir** er fuglen som ifølge Norrøn mytologi sitter i toppen av verdenstreet Yggdrasil.
Fuglen er gullfarget og oftest skildret som en hane, falk eller en ørn. Mellom øynene på Vidofnir sitter det en hauk kalt Vêrfolne.

Vidofnir forlater aldri toppen av treet, men har kontakt med ormen Nidhogg. Kommunikasjonen foregår ved hjelp av ekornet Ratatosk, som klatrer opp og ned med sladder og ukvemsord.
Rock County (Wisconsin)

**Rock County** er et fylke i den amerikanske delstaten Wisconsin. Det ligger sør i staten og grenser mot Green County i vest, Dane County i nord, Jefferson County i nordøst og mot Walworth County i øst. Det har også grense mot delstaten Illinois i sør.

Rock Countys totale areal er  km² hvorav 15 km² er vann. I 2000 hadde fylket  innbyggere og administrasjonssenteret ligger i byen Janesville. 

Fylket har fått sitt navn etter elven Rock River som renner gjennom fylket. 

## Eksterne lenker
*
Walworth County

**Walworth County** er navnet på to fylker i USA:

*Walworth County (Sør-Dakota)
*Walworth County (Wisconsin)
Green County (Wisconsin)

**Green County** er et fylke i den amerikanske delstaten Wisconsin. Det ligger sør i staten og grenser mot Dane County i nord, Rock County i øst, Winnebago County i sørøst, Stephenson County i sør Lafayette County i vest og mot Iowa County i nordvest. Det har også grense mot delstaten Illinois i sør.

Green Countys totale areal er  km² hvorav 2 km² er vann. I 2000 hadde fylket  innbyggere og administrasjonssenteret ligger i byen Monroe. 

Fylket har fått sitt navn etter general Nathanael Greene som deltok i amerikanske uavhengighetskrigen. 

## Eksterne lenker
*
Grant County (Wisconsin)

**Grant County** er et fylke i den amerikanske delstaten Wisconsin. Det ligger i det sørvestlige hjørnet av staten og grenser mot Crawford County i nord, Richland County i nordøst og mot Iowa County og Lafayette County i øst. Det har også grense mot delstatene Illinois i sør og Iowa i vest.

Grant Countys totale areal er 3&nbsp;065 km² hvorav 92 km² er vann. I 2000 hadde fylket 49&nbsp;597 innbyggere og administrasjonssenteret ligger i byen Lancaster. 

Fylket har fått sitt navn etter en tidlig nybygger som startet med handel med urbefolkningen i området. 

## Eksterne lenker
*
Crawford County (Wisconsin)

**Crawford County** er et fylke i den amerikanske delstaten Wisconsin. Det ligger i den sørvestlige delen av staten og grenser mot Vernon County i nord, Richland County i øst og mot Grant County i sør. Det har også grense mot delstaten Iowa i vest.

Crawford Countys totale areal er  km² hvorav 69 km² er vann. I 2000 hadde fylket  innbyggere og administrasjonssenteret ligger i byen Prairie du Chien. 

Fylket, som sammen med Brown County, var et av de opprinnelige fylkene i området har fått sitt navn etter William H. Crawford som var finansminister under president James Monroe. 

## Eksterne lenker
*
Vernon County (Wisconsin)

**Vernon County** er et fylke i den amerikanske delstaten Wisconsin. Det ligger i den sørvestlige delen av staten og grenser mot La Crosse County i nordvest, Monroe County i nord, Juneau County i nordøst, Sauk County i øst, Richland County i sørøst og mot Crawford County. Det har også grense mot delstatene Iowa i sørvest og Minnesota i vest.

Vernon Countys totale areal er  km² hvorav 56 km² er vann. I 2000 hadde fylket  innbyggere og administrasjonssenteret ligger i byen Viroqua. 

Fylket er oppkalt etter Mount Vernon i delstaten Virginia som var hjemmet til USAs første president, George Washington.

## Eksterne lenker
*
Monroe County (Wisconsin)

**Monroe County** er et fylke i den amerikanske delstaten Wisconsin. Det ligger i den vestlige delen av staten og grenser mot Jackson County i nord, Juneau County i øst, Vernon County i sør og mot La Crosse County i vest.

Monroe Countys totale areal er  km² hvorav 19 km² er vann. I 2000 hadde fylket  innbyggere og administrasjonssenteret ligger i byen Sparta. 

Fylket har fått sitt navn etter USAs femte president, James Monroe.

## Eksterne lenker
*
La Crosse County

**La Crosse County** er et fylke i den amerikanske delstaten Wisconsin. Det ligger i den sørvestlige delen av staten og grenser mot Trempealeau County i nordvest, Jackson County i nordøst, Monroe County i øst og mot Vernon County i sør. Det har også grense mot delstaten Minnesota i vest.

La Crosse Countys totale areal er  km² hvorav 56 km² er vann. I 2000 hadde fylket  innbyggere og administrasjonssenteret ligger i byen La Crosse som også er fylkets største by. 

Fylket ble grunnlagt i 1851 og har sitt navn etter byen La Crosse.

## Eksterne lenker
*
Postbonde

Ordningen med **postbønder** har røtter tilbake til 1647, og ble en statlig ordning fra 1719. En postbonde skulle overta post levert av forrige postbonde på ruten, og besørge den til nestemann i rekken. Til gjengjeld var han fritatt for utskrivning, skyssferd, innkvartering m.v.

Postruter av dette slag ble opprettet for rutene Christiania&ndash;København, Christania&ndash;Bergen og Christiania&ndash;Trondhjem. Senere kom ruten Christiania&ndash;Christiansand&ndash;Stavanger. De første hovedveiene som ble bygd i Norge hadde posttransport som sin viktigste funksjon. 

Posten gikk fra starten av en gang i uken, dette ble utvidet til to ganger ukentlig fra 1804&ndash;05.

Fra midt på 1800-tallet ble systemet med postbønder avviklet. Posten ble isteden transportert med dampskip og jernbane. 

## Kilder
* Postverk, artikkel hos Store norske leksikon
* Bønder som postmenn, artikkel hos Norgeshistorie.no
* Postbøndene og tidsdisiplinen, artikkel hos Norgeshistorie.no
Henning Carlsen

**Henning Carlsen** (1927–2014) i København) var en dansk filmregissør.

Carlsen startet med å redigere kortfilmer på 1950-tallet, og han fikk sitt gjennombrudd med filmen *De gamle* i 1961. Hans første spillefilm *Dilemma* gjorde han kjent i utlandet.

I 1966 laget han den norske filmen *[[Sult (film)|Sult]]* og med den filmen ble han internasjonalt kjent og akseptert. Filmen lå an til å vinne Gullpalmen i Cannes, men det ble kun Per Oscarsson som vant gullpalmen for hovedrollen i filmen. Filmen mottok Bodilprisen for beste danske film og Oscarsson Bodilprisen for beste mannlige hovedrolle i 1967.

Filmen *Sult* er tatt med i den danske Kulturkanonen.

## Referanser
 



## Eksterne lenker
*
Trempealeau County

**Trempealeau County** er et fylke i den amerikanske delstaten Wisconsin. Det ligger i den vestlige delen av staten og grenser mot Buffalo County i vest, Eau Claire County i nord, Jackson County øst og mot La Crosse County i sørøst. Det har også grense mot delstaten Minnesota i sørvest.

Trempealeau Countys totale areal er  km² hvorav 20 km² er vann. I 2000 hadde fylket  innbyggere og administrasjonssenteret ligger i byen Whitehall. 

Franske pelsjegere og handlere var de første europeerne som slo  seg ned i området ved munningen til elven Trempealeau River som renner fra nordøst til sørvest på sin vei til elven Mississippi. De kalte området *La Montagne qui tremp a l'eau* hvilket betyr fjellet ved foten i vannet. Senere har det blitt forkortet til nåværende navn på fylket.

Rundt 40% av befolkingen i fylket har norsk-amerikansk bakgrunn. Et stort antall nordmenn bosatte seg i området på 1800 og 1900-tallet. Mange har også tysk, polsk eller engelsk bakgrunn.

## Eksterne lenker
*
Paramilitær

**Paramilitær** (halvmilitær) er en betegnelse på sivile som er opplært, trent og organisert på militært vis.

## Bakgrunn
Ordet *paramilitær* består av to deler, hvor første ledd *para-* er kommet til norsk via tysk, fra gresk *para-*, «ved siden av, nær, mot», og andre ledd, *militær*,er kommet til norsk gjennom fransk fra latinske *miles*, genitiv *militis*, «soldat». I denne betydningen forstås paramilitær som «tilleggsmilitære» eller «halvmilitær» som utfører militære handlinger uten være regulære militære styrker. Betegnelsen kan også bli benyttet om mer offisielle organisasjoner som har en struktur og oppgaver som kan minne om militæret, men allikevel ikke er en den av militære styrker. Disse gruppene er gjerne av politiske årsaker organisert som en del av politiet, dette omtales da ofte som et gendarmeri.

Grupper som står utenfor det offisielle apparatet kan være væpnede revolusjonære grupper, som for eksempel IRA i Nord-Irland; andre kan være mer et væpnet borgervern, som spiller både en privatrettslig og politisk rolle, som frikorpsene i Tyskland i mellomkrigstiden. Disse frikorpsene ble lagt ned i 1933 og tatt inn under Schutzstaffel (SS).

Hærene under den romerske republikken, handelsselskapene til det britiske imperiet, militsen under den amerikanske revolusjonen og de jugoslaviske militsene hadde helt klare paramilitære trekk &ndash; selv om de ble sanksjonert av myndighetene. Det amerikanske selskapet Academi, bedre kjent under det tidligere navnet Blackwater, er et moderne eksempel på paramilitære, og også det største av i alt tre sikkerhetsselskaper under det amerikanske utenriksdepartementet.

## Se også
* Milits
* Frikorps
* Militærdiktatur
* Gerilja, partisaner
* Motstandsbevegelse
* Gendarmeri

## Referanser


## Eksterne lenker
*
Lars Walløe

**Lars Walløe** (født 1938) er en norsk medisiner. Han er professor ved Det medisinske fakultet ved Universitetet i Oslo, var leder ved Laboratorium for human sirkulasjonsfysiologi ved Fysiologisk institutt, forskningsleder på Havforskningsinstituttet i Bergen, professor i arktisk biologi i Tromsø, leder av Norges delegasjon i Den internasjonale hvalfangstkommisjonens vitenskapskomité og tidligere preses i Det Norske Videnskapsakademiet. I 2021 ble han tildelt Gunnerusmedaljen for å «kombinere biologi og medisin med statistikk og kybernetikk». Han har særlig forsket på sirkulasjonsfysiologi å måle blodstrøm med ultralyd dopplerteknologi, og reguleringen av sirkulasjonen hos mennesker. Han har også forsket på pestpandemier, menarke og reproduksjonsepidemiologi.

## Referanser


## Eksterne lenker
Lucy Pevensie

**Lucy Pevensie** er en av hovedpersonene i serien av bøker om Narnia skrevet av C.S. Lewis. Hun er 9 år gammel og er en livlig jente som de fleste i Narnia liker.

## Bakgrunn
Lucy Pevensie er oppkalt etter Lucy Barfield, som *Løven, heksa og klesskapet* også ble dedikert til.

## Handling
Lucy er den yngste av de fire Pevensiebarna; de eldre søsknene heter Peter, Susan og Edmund. Lucy er den av søsknene som først oppdager Narnia, i boken Løven, heksa og klesskapet. 

I Narnia blir hun kronet som «Lucy den tapre». Hun har en livlig fantasi. Hun er også veldig lojal og står for sine meninger. Hun lyver aldri og fullt ut til å stole på; hun er ganske følsom, men nesten alltid munter og glad. 

I filmen *[[Legenden om Narnia – Løven, heksa og klesskapet]]* (originaltittel: *The Chronicles of Narnia: The Lion, the Witch and the Wardrobe*), blir rollen som Lucy spilt av Georgie Henley

Lucy er med i følgende Narniabøker: *[[Løven, heksa og klesskapet]]*, *Hesten og hans gutt*, *[[Prins Caspian]]*, *[[Reisen til det ytterste hav]]* og i en liten rolle i den siste boken om Narnia, *[[Den siste striden]]*.

## Referanser
Diencefalon

**Diencefalon** eller **mellomhjernen** er en region av hjernen, som inkluderer thalamus, hypothalamus, epithalamus og subthalamus. Utviklingsmessig oppstår den fra prosencephalon. Diencephalon er lokalisert i hjernens midtlinje, ovenfor mesencephalon tilhørende hjernestammen.

## Litteratur
* 
*
Menn som har sex med menn

**Menn som har sex med menn** (**MSM**) er et uttrykk som brukes til å definere en gruppe bestående av menn som deltar seksuell adferd med andre menn. MSM er et begrep først brukt av sosialantropologen Bjørge Andersen i en hovedoppgave om erotiske soner, ved Universitetet i Oslo. Deretter tok Calle Almedal ved Norges røde kors opp begrepet og introduserte det på en rekke internasjonale konferanser.

MSM inkluderer:
* menn som selv identifiserer seg som *homo*, *[[homofili|homoseksuelle]]* eller *homser*
* biseksuelle menn
* menn som identifiserer seg som heteroseksuelle, men likevel noen ganger har sex med andre menn.

## MSM som en konstruksjon

MSM er ikke avgrenset til små selvidentifiserte og synlige undergrupper av befolkningen, slik som menn i homomiljøer, mannlige sexarbeidere og dem med feminisert adferd og kjønnsbetonte identiteter (slik som *[[kathoey]]*er i Laos og Thailand).

«Homofil» og «homoseksuell» henviser til en annen sosial identitet. «MSM» henviser til seksuelle forhold mellom menn enten de identifiserer seg med sammekjønnet seksuell drift eller ei. «Homoseksualitet» på den annen side, refererer til mer enn det seksuelle forholdet og kan strekke seg til videre forhold med det samme kjønn, livsstil, seksualitet, og så videre.

Det er ingen homogenitet i MSM-befolkningen utover at den omhandler biologisk voksne mennesker av hankjønn (menn), såvel som ungdommer (gutter). 

Det er viktig å legge vekt på at konseptet med MSM som en adferdskategori maskerer mangfoldet og kompleksiteten av hankjønn-hankjønn-sex. I deres vurdering av kunnskapen om de seksuelle nettverk og oppførsler til menn som har sex med menn i Asia, har forfatterne observet at bruken av MSM som en kategori ikke alltid fungerer. Utfra det materialet de har gått igjennom er det ikke noen klart identifiserbar gruppe av menn som kan gis merkelappen MSM i noen av de undersøkte landene.

«Litteraturen avdekker at det ikke finnes noen sosiale eller egendefinerte grupper av menn som passer inn i en altomfavnende MSM-kategori. Det gjennomgangen viser er at de bare er menn!! Fiskere, studenter, fabrikkarbeidere, militære rekrutter, lastebilsjåfører og menn som selger sex, og så videre: alle disse kategoriene av menn lar seg finne i de undersøkelser og programmer som er gjennomgått.» (Dowsett, Grierson og McNally)

## Se også
*Kvinner som har sex med kvinner

## Referanser


## Litteratur
* UNESCOs retningslinjer for språk og innhold i hiv- og aids-relatert materiale
* Naz Foundation International &ndash; Vurdering av behov innen seksuell helse for menn som har sex med menn i Laos og Thailand.  
* Seksuell identitet blant menn som har sex med menn i Shanghai &ndash; Sun Zhongxin, James Farrer, Kyung-hee Choi. China Perspectives nr.64, mars - april 2006, side 2
* Playing Back the Nation: Waria, Indonesian Transvestites (PDF)
* En gjennomgang av kunnskap om de seksuelle nettverk og oppførsler til menn som har sex med menn i Asia (PDF) &ndash; Dowsett, Grierson and McNally.

## Eksterne lenker
* J.L. King, Mr. «Down Low», forfatter av *On the Down Low: A Journey into the Lives of «Straight» Black Men Who Sleep with Men*
Arthur Honegger

**Arthur Oscar Honegger** (født 10. mars 1892 i Le Havre i Frankrike, død 27. november 1955 i Paris) var en fransk-sveitsisk komponist. 

I sitt voksne liv levde han i Sveits. Hans mest kjente verk er *King David* og *Pacific 231* i tillegg til fem symfonier. Han var medlem av komponistgruppen Les Six, som blant annet inkluderte Darius Milhaud og Francis Poulenc.

## Referanser


## Eksterne lenker
* 
* 
* 
*
Godvik

**Godvik** er et bolig- og næringsområde i den vestlige delen av Laksevåg bydel i Bergen, omgitt av Alvøen i sør, Raunefjorden og Sotra i vest, Byfjorden i nord og Olsvik i øst. Hovedveiene gjennom området er Sotraveien og Godviksvingene. 

Her finnes også Godvik skole. Det første skolehus ble bygget i 1893 og skolen fikk et nytt bygg i 1900. I perioden 1964 til 1976 ble skolen drevet av staten for barn med psykiske vansker. Nå er den er alternativ grunnskole for elever med samhandlingsproblemer.

Godvik omfattes av grunnkretsene Drotningsvik og Leirvik i Bergen kommune, som hadde 4&nbsp;946 innbyggere 1. januar 2012, og et areal på 3,67 km², hvorav 0,04 km² er ferskvann.

## Badevann

I Godvik finnes det to godt egnede badevann, henholdsvis Kiplevannet og Stølavannet. Vannene er meget godt egnet til sommerbading hvor det også er svaberg hvor man kan spise og sole seg.

## Eksterne lenker
* Skolemuseet Godvik skole
Jamning

**Jamning** er et dialekttrekk som er å finne i dialekter i Trøndelag og på deler av Østlandet (særlig i Østerdalen,  Gudbrandsdalen og Øst-Telemark). Utviklinga går ut på at endevokalen og rotvokalen i et ord påvirker hverandre og blir mer like eller helt like etter prinsipper for vokalharmoni. Jamning forekommer i såkalte jamvektsord.

Det skilles mellom *utjamning*, at vokalene blir helt like, og *tiljamning*, at vokalene blir mer like. Jamning har vi for eksempel når det gammelnorske *vera* og *vika* i dialekter med utjamning er blitt til henholdsvis *vårrå* og *vukku* (vokalene er helt like), mens det i dialekter med tiljamning kan hete *værra* og *vækka* (vokalene har blitt mer like).

Et eksempel på jamning fra trøndersk:

Utjamning finner en stort sett i inntrøndersk og i jemtsk, mens tiljamning er vanlig i øvrig trøndersk, Trondheim bymål, Nord-Østerdalen og Gudbrandsdalen. Generelt kan det sies at en får mer jamning jo lenger nord en kommer: I dialektene rundt Oslofjorden finnes det ingen spor av jamning, og etter hvert som en kommer lenger nord i Oppland og Hedmark får en stadig mer jamning. Det hele kulminerer med det trønderske kjerneområdet for jamning, der en i indre mål også har utstrakt bruk av utjamning.

## Se også
*Jamvekt
*Trøndersk

## Referanser
Lauvkniv

**Lauvkniv**, **ryddekniv** eller **snidel** er en tung kniv som er laget for å fylle funksjoner både som kniv, øks og krok. I Norge har hovedfunksjonen vært å hente lauv som ekstrafôr til husdyr og å styve trær. 

## Konstruksjon
Lauvkniver har et tungt blad som vanligvis er bøyd til en krok i enden. Eggen er på den innbøyde siden i motsetning til vanlige kniver, som har egg som er buet utover. Den krokete spissen var for å dra til seg greiner som skulle hugges over. Tangen er gjennomgående for å tåle belastningen.

Laukniven har vært benyttet som redskap i Skandinavia i mer eller mindre uendret form i mer enn tusen år. De eldste funn er fra jernalderen. Laukniver produseres og selges fortsatt.

## Andre tilsvarende redskaper
Idémessig er den i slekt med machete og universalmachete. Den siste er en amerikansk konstruksjon med trapesformet blad, egg på tre sider med en krøll tilsvarende lauvknivens på ene siden. Det man ikke kunne hogge med ene eggen, kunne kuttes med endeeggen eller dras av med krøllen. Faren for arbeidsuhell har trolig vært for stor – den gikk ut av bruk ganske fort.

## Se også
* Faskinkniv
* Machete

## Referanser


## Eksterne lenker
* 
* Lauvkniver på Digitalt Museum
Riska Fotballklubb

**Riska Fotballklubb** (**Riska FK**) ble stiftet 10. juni 1945 og kommer fra tettstedet Hommersåk i Sandnes Kommune i Rogaland.

A-laget spiller i 4. divisjon, og laget spiller sine hjemmekamper på Riska stadion. Riska Fotballklubb bruker også treningsbanen Bimarka, kalt *Biå* på folkemunne.

Riska har aldri vært høyere enn nivå 3. Laget har vunnet kretsmesterskapet på nivå 4 to ganger.

Klubben har også fostret spillere som har spilt i toppklubber:
*Torger Motland (Viking)
*Jonny Gilje (Bryne)
*Ole Marius Aasen (Viking)
*Thomas Haugland  (Sandnes Ulf)
*Vetle Myhre (Sandnes Ulf)
*Nils Birger Mærland (Viking)

## Tabell

## Drakter

*Hjemmedrakter: gul trøye, svart shorts, svarte strømper
*Bortedrakter: Blå trøye, blå shorts, blå strømper.
*Keeperdrakter: Hvit trøye, hvit shorts, hvite sokker

## Referanser


## Eksterne lenker
*Klubbens hjemmesider. Besøkt 25. mars 2021.
*Om Riska FK på Norges Fotballforbunds nettsider. Besøkt 18. januar 2019.
Wilhelm Gutzeit

**Friedrich Wilhelm Gutzeit** (født 29. september 1802 i Königsberg i Preussen, død 1871) var en norsk sagbrukseier og skipsreder. Han var opprinnelig fra Königsberg og utvandret som ung til Norge, hvor han ble en fremtredende forretningsmann i Drammen og senere i Fredrikstad. Han grunnla firmaet W. Gutzeit & Co., den ene av to forløpere til skogsindustrikonsernet Stora Enso.  

## Bakgrunn

Wilhelm Gutzeit var sønn av skipsreder i Königsberg Benjamin Gutzeit (1771–1813) og Anna Juliane Crispin (ca. 1777–1814). I en alder av elleve–tolv mistet han begge foreldrene, og han ble fra 1813/14 oppfostret hos slektninger, trolig hos onkelen, skipsbygger i Königsberg Philipp Gutzeit. Philipp Gutzeit var stefar til industrimannen Benjamin Wegner, som kom til å spille en betydelig rolle i Wilhelm Gutzeits beslutning om å reise til Norge og i hans tidlige karriere. I eldre fremstillinger har Wilhelm Gutzeit feilaktig vært omtalt som Wegners halvbror, men det var ingen nær biologisk familierelasjon mellom dem. De var imidlertid oppvokst som «sosiale fettere» frem til Wilhelm Gutzeit var elleve–tolv år gammel, og Wilhelm Gutzeit kan ha blitt tatt opp i huset hos Philipp Gutzeit mens Benjamin Wegner fortsatt bodde der, etter å selv ha mistet sin mor i 1813.

## Forretningsmann i Norge

Gutzeit flyttet etter oppfordring fra slektningen Benjamin Wegner tidlig i 1820-årene til Norge, der han i flere år var bosatt på Modum og ansatt ved Blaafarveværket, der Wegner var overdirektør og medeier. Som det fremgår av Blaafarveværkets forretningskorrespondanse opptrådte han som sekretær og fullmektig for slektningen Wegner.

Gutzeit etablerte etterhvert egen virksomhet som skipsreder og brukseier i Drammen. I Drammen grunnla han og ble den første formann i Drammen Handelsstands Forening. Senere flyttet han virksomheten til Fredrikstad. Med sin kone Dorothea Gurine Holst, født i 1806, fikk han sønnen Hans Gutzeit. Far og sønn grunnla i 1860 selskapet *Wilhelm Gutzeit & Co.* i Fredrikstad, det første norske sagbruk som ble drevet med dampkraft. I 1854 hadde Stortinget vedtatt å oppheve sagbruksprivilegiene fra 1. januar 1860. Det åpnet for mange store tekniske forandringer innen sagbruksvirksomheten; de fleste vanndrevne oppgangsagene ble nedlagt og de nye dampsagene overtok.

Wilhelm Gutzeit ble Kongeriket Portugals visekonsul i Drammen; slektningen Wegner var Portugals visekonsul i Christiania.

Sønnen Hans Gutzeit arvet firmaet W. Gutzeit & Co. i 1869. Under hans ledelse etablerte firmaet det store sagbruket i Kotka i Finland, som ble kjernen i den store treforedlingsbedriften *Enso Gutzeit OY*, nå fusjonert inn i det finsk-svenske konsernet Stora Enso.

## Se også
* Norsk Teknisk Museum
* Gutzeit i Fredrikstad - pdf-file

## Referanser
Østre Trysil Fotballklubb

**Østre Trysil Fotballklubb** (stiftet 1992) er en norsk fotballklubb fra Trysil lokalisert på Østby. Klubben har i alle år spilt i lavere divisjoner i norsk serie. 16. september 2006 ble laget imidlertid klar for norsk 4. divisjon, etter seier 5-1 borte mot Vinger, og i 2007 rykket laget opp til 3. divisjon. Klubben spiller nå i 5.divisjon. Lagets spillende trenere er Tormod Storbæk og Cato Nordnes. Laget spiller sine hjemmekamper på Østby idrettsplass og supporterne kaller seg *Bjønnberget*. ØTFK feiret i 2012 sitt 20-årsjubileum.

## Rivalisering
Klubben i dens nåværende form har aldri hatt store rivaliserende oppgjør. Den lokale klubben som var lokalisert i Ljørdalen før i tiden ble kalt for Østby/Ljørdalen (Ø/L). Da var Grensekameratene fra området rundt svenskegrensen med Støa på norsk side et sterkt rivaliserende nabooppjør. Klubben Grensekameratene eksisterer ikke i dag, og området i dag inngår i klubben Østre Trysil FK.

## Klubbfarger
Klubbens offisielle hjemmedrakt er grønne drakter med svart shorts og grønne strømper.

## Tidligere spillere

* Håvard Storbæk, spiller nå i Tippeligaen for Odds ballklubb
* Jarl André Storbæk, spiller nå i Tippeligaen for .